CELEX: 62005TN0421
Language: hu
Date: 2005-11-03 00:00:00
Title: T-421/05. sz. ügy:  2005. november 3-án  benyújtott kereset – Kay kontra Bizottság

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/36
            
         2005. november 3-án benyújtott kereset – Kay kontra Bizottság
   (T-421/05. sz. ügy)
   (2006/C 48/72)
   Az eljárás nyelve: francia
   Felek
   
      Felperes: Roderick Neil Kay (Brüsszel, Belgium) (képviselők: T. Bontinck és J. Feld ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg az alperes 2005. január 31-i határozatát;
            
         
               —
            
            
               az Elsőfokú Bíróság kötelezze az alperest az összes költség viselésére.
            
         Jogalapok és fontosabb érvek
   A felperes a Bizottság B*7-es besorolási fokozatú tisztviselője volt. A COM/A/3/02-es külső versenyvizsgán való sikeres részvétele alapján a megtámadott határozattal tanácsosi álláshelyre nevezték ki, A*6-os besorolási fokozattal.
   Keresetével besorolását kifogásolja; álláspontja szerint őt A*8-as, A*9-es vagy A*10-es fokozatba kellett volna besorolni. Kifogásolja továbbá azt, hogy átsorolása következtében elvesztette összes – a „hátizsákját” alkotó – előmeneteli pontját.
   Keresetének alátámasztására a felperes személyzeti szabályzat XIII. melléklete 2. cikke (2) bekezdésének megsértésére hivatkozik; helyzetére ezt a rendelkezést tartja alkalmazandónak, szemben az ugyanezen melléklet 5. cikkének (2) bekezdésével, amelyet a Bizottság alkalmazott. Ezen kívül hivatkozik még a bizalomvédelem, a szerzett jogok megtartásának, valamint a tisztviselők közötti egyenlő bánásmód elvének megsértésére.